Sommerkassen - 6 flasker - Jensen's Bøfhus TakeAway
Sommerkassen - 6 flasker
Ingen vine er for kraftige og tunge, så de er alle egnede til en dag, hvor vi fanger solens stråler i en lille læ-plet på terrassen, eller indenfor hvor vi vil gøre det hele lidt ekstra lækkert for os selv.
Darling Cellars, Zantsi
Her er alletiders gode, frugtige og letdrikkelige all-round vin. Det er blødt, rundt og venligt. Vinen er hverken for sur, sød eller tør. Den er simpelthen lige tilpas. Den er velsmagende, behagelig og ideel som hverdagsvin. Vinen har masser af charme og smag af mørke bær, solbær, blommer, røde frugter og et lille rart strejf af eg. Drik den uden mad eller nyd den sammen med tapas, pizza, grillet kød eller sammenkogte retter. Den er absolut også i godt selskab med en lækker burger.
Område: Sydvestlige Sydafrika
Drue: Cabernet Sauvignon og Merlot
Vinhus: Darling Cellars
Anbefales at nydes ved: 15-17°
J. Moreau & Fils, Rosé, Vin de France
Her er den helt rigtige forårs- og sommerbebuder. Roséen er klar. Så er det bare frem med havemøblerne og grillen. Vinen er en saftig terrassebasker. Det er en liflig, skøn, frugtig og delikat rosé, der er lige til at nyde. Ingen dikkedarer, kun indbydende og frisk smag af især skønne jordbær og hindbær. Det er den type rosé, hvor flasken er tom, inden man får set sig om - ja, hvor blev den af? Vinen er en lækker sag, og den vil man nødig undvære. Drik den som aperitif når der tændes op i grillen eller nyd den til de lette retter og buffet.